CELEX: 62013TN0409
Language: da
Date: 2013-08-02 00:00:00
Title: Sag T-409/13: Sag anlagt den 2. august 2013 — Companhia Previdente og Socitrel mod Kommissionen

14.12.2013   
            
            
               DA
            
            
               Den Europæiske Unions Tidende
            
            
               C 367/30
            
         Sag anlagt den 2. august 2013 — Companhia Previdente og Socitrel mod Kommissionen
   (Sag T-409/13)
   2013/C 367/53
   Processprog: portugisisk
   
      Parter
   
   
      Sagsøgere: COMPANHIA PREVIDENTE — Sociedade de Controle de Participações Financeiras, SA (Lissabon, Portugal) og SOCITREL — Sociedade Industrial de Trefilaria, SA (Trofa, Portugal) (ved advokaterne D. Proença de Carvalho, J. Caimoto Duarte, F. Proença de Carvalho og T. Luísa Faria)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Sagen antages til realitetsbehandling, og sagsøgerne gives medhold.
            
         
               —
            
            
               Afgørelse af 24. maj 2013 fra Europa-Kommissionens Generaldirektorat for Konkurrence (D/2013/048425) om afvisning af en nedsættelse på grund af manglende betalingsevne af den bøde, som SOCITREL blev pålagt efter en overtrædelsesprocedure i henhold til artikel 101 TEUF og artikel 53 i EØS-aftalen, og hvorefter COMPANHIA PREVIDENTE også blev erklæret solidarisk ansvarlig for betalingen af denne bøde, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne påberåbt sig to anbringender.
   
               1.
            
            
               Første anbringende om Kommissionens tilsidesættelse af begrundelsespligten i artikel 296 TEUF, idet den ikke har taget hensyn til koncernen COMPANHIA PREVIDENTE’s oplysninger vedrørende dens insolvens.
               
                           —
                        
                        
                           Det er sagsøgerens opfattelse, at Kommissionen har tilsidesat artikel 296 TEUF, idet den ikke behørigt har begrundet afvisningen af at nedsætte bøden på grund af manglende betalingsevne, eftersom de betingelser, der i medfør af Europa-Kommissionens beslutningspraksis [særligt i henhold til punkt 35 i retningslinjer for beregningen af bøder efter artikel 23, stk. 2, litra a) i forordning nr. 1/2003 (1), herefter »retningslinjerne«] og i overensstemmelse med retspraksis ved EU’s domstole om insolvens skal være opfyldt, for at en nedsættelse af bøden kan indrømmes i den forbindelse, ikke specifikt er blevet analyseret, og da de af CP påberåbte argumenter under den pågældende procedure for Europa-Kommissionen ikke blev behørigt behandlet, for så vidt angår spørgsmålet om, hvorvidt koncernen COMPANHIA PREVIDENTE opfylder de nævnte betingelser.
                        
                     
         
               2.
            
            
               Andet anbringende om en faktisk fejl, et åbenbart urigtigt skøn og en tilsidesættelse af proportionalitetsprincippet, idet Kommissionen ikke nedsatte bøden i betragtning af koncernen COMPANHIA PREVIDENTE’s manglende betalingsevne.
               
                           —
                        
                        
                           Sagsøgerne har anført, at der er sket en faktisk fejl, et åbenbart urigtigt skøn og en tilsidesættelse af proportionalitetsprincippet, idet der ikke blev taget behørigt hensyn til alle de relevante faktiske omstændigheder. Den dokumentation, som blev fremlagt af koncernen COMPANHIA PREVIDENTE under nævnte procedure om ændring af bøden på grund af manglende betalingsevne i henhold til retningslinjernes punkt 35, blev heller ikke undersøgt på tilstrækkelig vis, idet en bøde, som overstiger COMPANHIA PREVIDENTE’s aktuelle økonomiske formåen, blev opretholdt.
                        
                     
         Sagsøgerne har endvidere i henhold til artikel 261 TEUF nedlagt påstand om nedsættelse af den bøde, som SOCITREL blev pålagt, på grund af manglende betalingsevne, og som COMPANHIA PREVIDENTE blev erklæret som solidarisk ansvarlig for.
   
      (1)  EUT 2006 C 210, s. 2.